Document ID: 31992L0067

Tarybos direktyva 92/67/EEB
1992 m. liepos 14 d.
iš dalies keičianti Direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija iki 1992 m. gruodžio 31 d. turi patvirtinti priemones, kad būtų palaipsniui kuriama vidaus rinka;
kadangi Direktyva 89/662/EEB [3] nustato, kad nebereikia atlikti tam tikrų gyvūninės kilmės produktų veterinarinių patikrinimų prie Bendrijos vidaus sienų;
kadangi, priėmus Direktyvą 89/662/EEB, Taryba nustatė principus, skirtus iš trečiųjų šalių į Bendriją įvežamų produktų veterinariniams patikrinimams organizuoti; kadangi dėl šios priežasties reikia atsižvelgti į 1990 m. gruodžio 10 d. Tarybos direktyvos 90/675/EEB, nustatančios principus, reglamentuojančius produktų, įvežamų į Bendriją iš trečiųjų šalių, veterinarinių patikrinimų organizavimo principus [4], ir 1991 m. liepos 15 d. Tarybos direktyvos 91/496/EEB, nustatančios gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančios Direktyvas 89/662/EEB, 90/425/EEB ir 90/675/EEB [5], nuostatas;
kadangi pagal Direktyvos 89/662/EEB 14 straipsnio trečiąją pastraipą Taryba iki 1991 m. gruodžio 31 d. turi nustatyti galutinius susitarimus dėl prekybos B priede išvardytais produktais;
kadangi pagal 1990 m. birželio 26 d. Tarybos direktyvos 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą [6], 21 straipsnio ketvirtąją pastraipą į Direktyvos 89/662/EEB ir minėtosios direktyvos taikymo sritį reikia įtraukti gyvūnus ir gyvūninės kilmės produktus, kuriems šios direktyvos netaikomos;
kadangi pagal Direktyvos 89/662/EEB 21 straipsnį Taryba turi nustatyti priemones, taikytinas nustojus galioti 20 straipsnyje nustatytoms pereinamojo laikotarpio nuostatoms; kadangi dėl šios priežasties reikia atsižvelgti į Bendrijos padarytą pažangą nustatant taisykles trečiųjų šalių produktams ir suderinant snukio ir nagų ligos bei kiaulių maro kontrolės priemones, numatytas 1990 m. birželio 26 d. Tarybos direktyvoje 90/423/EEB, iš dalies keičiančioje Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių [7], bei 1991 m. gruodžio 11 d. Tarybos direktyvoje 91/685/EEB, iš dalies keičiančioje Direktyvą 80/217/EEB, įdiegiančią Bendrijos klasikinio kiaulių maro kontrolės priemones [8];
kadangi, atsižvelgiant į pažangą derinant veterinarinius klausimus, nuo 1992 m. liepos 1 d. reikia nutraukti visus gyvūninės kilmės produktų veterinarinius patikrinimus prie vidaus sienų,
PRIĖMĖ ŠIĄ DIREKTYVĄ:
1 straipsnis
Direktyva 89/662/EEB iš dalies keičiama taip:
1) 6 straipsnio 2 dalyje data "1993 m. sausio 1 d." pakeičiama į "1992 m. liepos 1 d.";
2) 8 straipsnio 2 dalies pirmoji pastraipa papildoma žodžiais "išskyrus tuo atveju, kai taikoma ketvirta pastraipa";
3) 8 straipsnio 2 dalies ketvirtoje pastraipoje išbraukiami žodžiai "nepažeidžiant pirmiau paminėtų teisių apskųsti sprendimus";
4) 14 straipsnio pirmoje pastraipoje išbraukiami žodžiai "iki 1992 m. gruodžio 31 d.";
5) 14 straipsnio antra ir trečia pastraipos pakeičiamos šia nauja pastraipa:
"Valstybės narės Komisijai ir kitoms valstybėms narėms praneša sąlygas ir tvarką, kurios taikomos prekiaujant pirmoje pastraipoje minimais produktais.";
6) 16 straipsnis pakeičiamas taip:
"16 straipsnis
1. Valstybės narės suderinta forma pateikia Komisijai pagrindinę informaciją apie veterinarinius patikrinimus, atliktus pagal šią direktyvą.
2. Komisija 1 dalyje minimą informaciją nagrinėja Veterinarijos nuolatiniame komitete ir gali 18 straipsnyje nustatyta tvarka patvirtinti atitinkamas priemones.
3. Išsamios šio straipsnio taikymo taisyklės, visų pirma dėl informacijos pateikimo dažnumo, formos, kuria ją reikia pateikti, ir informacijos pobūdžio, rengiamos 18 straipsnyje nustatyta tvarka.";
7) 19 straipsnio 1 dalis išbraukiama;
8) 20 straipsnis pakeičiamas taip:
"20 straipsnis
Siekdamos, kad šioje direktyvoje numatytos patikrinimo priemonės būtų palaipsniui įgyvendintos, iki 1992 m. gruodžio 31 d. valstybės narės gali vežimo metu atlikti:
- A ir B prieduose minimų produktų arba iš trečiųjų šalių įvežamų produktų dokumentų patikrinimus,
- iš trečiųjų šalių įvežamų produktų, minimų B priede, nediskriminacinio pobūdžio veterinarinius mėginių patikrinimus.";
9) 21 straipsnis išbraukiamas;
10) B priedas papildomas šia pastraipa:
"Kiti gyvūninės kilmės produktai, kuriems netaikomas šios direktyvos A priedas arba Direktyvos 90/425/EEB [9] A priedas ar B priedo B skirsnis; šie produktai apibrėžiami 18 straipsnyje nustatyta tvarka."
2 straipsnis
1. Valstybės narės priima įstatymus ir kitus teisės aktus, kurie, įsigalioję iki 1992 m. liepos 1 d., įgyvendina šią direktyvą. Apie tai jos nedelsdamos praneša Komisijai.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva skirta valstybėms narėms.
Priimta Briuselyje, 1992 m. liepos 14 d.

Labels: 3
15
6